SNC รูดเกือบ 9% นิวโลว์รอบ 1 ปี หลังงบ Q3 กำไรหด 51%
SNC รูดเกือบ 9% นิวโลว์รอบ 1 ปี หลังงบไตรมาส 3/65 กำไรวูบหนัก 51% เหลือ 65 ล้าน จากช่วงเดียวกันของปีก่อน 134.52 ล้านบาท เนื่องจากรายได้กลุ่มงาน OEM มีรายได้ลดลง และต้นทุนการเงินเพิ่มขึ้น
SNC รูดเกือบ 9% นิวโลว์รอบ 1 ปี หลังงบ Q3/65 กำไรวูบหนัก 51% เหลือ 65 ล้าน เซ่นรายได้หด-ต้นทุนการเงินพุ่ง!
7 พ.ย. 2565

ผู้สื่อข่าวรายงานว่า ราคาหุ้น บริษัท เอส เอ็น ซี ฟอร์เมอร์ จำกัด (มหาชน)  หรือ SNC ณ เวลา 11.35 น. ราคาอยู่ที่ 5.80 บาท ลบ 0.25 บาท หรือ 4.13% สูงสุดที่ 5.90 บาท ต่ำสุดที่ 5.80 บาท มูลค่าซื้อขายที่ 9.46 ล้านบาท ขณะที่ดัชนีตลาดหุ้นไทยโดยรวมบวก 0.32%

สำหรับ SNC รายงานผลการดำเนินงานงวดไตรมาส 3/65 มีกำไรสุทธิ 65.21 ล้านบาท ลดลง 51.53% จากช่วงเดียวกันของปีก่อนอยู่ที่ 134.52 ล้านบาท โดยผลการดำเนินงานลดลงเนื่องจากรายได้รวมไตรมาส 3/65 อยู่ที่ 2,633 ล้านบาท ลดลงจากช่วงเดียวกันของปีก่อนอยู่ที่ 2,982 ล้านบาท
โดยส่วนใหญ่มาจากกลุ่มงาน OEM มีรายได้ลดลง 465 ล้านบาท เนื่องจากบริษัทชะลอคำสั่งซื้อโทรทัศน์ในไตรมาส 3/65 เพื่อเป็นการเร่งให้ลูกค้าระบายสินค้าคงเหลือกลุ่มเครื่องปรับอากาศก่อน นอกจากนี้ต้นทุนทางการเงินเพิ่มขึ้น 15 ล้านบาท จากเงินกู้ยืมจากสาบันการเงินเพื่อการลงทุนและเงินทุนหมุนเวียนที่เพิ่มขึ้น